সেসময় বিদ্যুৎবিভ্রাট ছিলো প্রচুর আমদের সিদ্ধিরগঞ্জ এলাকায়, যায় আর অাসে,আমার ছেলের বন্ধুরা ভিডিও ক্যামেরার ব্যবস্থা করছে ভিডিও করার জন্য, ছেলের বন্ধুরা বললো জেনারেটর আনতে, জেনারেটরতো আনলেই হবেনা? বিদ্যুৎ যদি না থাকে তবে জেনারেটর দিয়ে কী হবে, জেনারেটর কতক্ষণ চববে? আর এত টাকা পাবো কোথায়? নানারকম প্রশ্ন করতে লাগলাম নিজের মনের কাছে৷ তারপর আমি আমার বিধাতার কাছে প্রার্থনা করলাম, দয়াল, হে প্রাণনাথ অন্তরজামী তুমি রক্ষা কর দয়াল৷ পরদিন রাত ১২টায় বিবাহের লগ্ন, আমি সকালবেলা ঘুমথেকে উঠে চলে গেলাম আমার জন্মদাতা পিতার শ্মশানে, সেই ১নং ঢাকেশ্বরী কটন মিলের শ্মশান ঘাঁটে, যেখানে আমার বাবাকে দাহ করা হয়েছিল৷ বাবার শ্মশানে মোমবাতি আগরবাতি জ্বালাইয়া দিয়া বাবার আশীর্বাদ চাইলাম৷ যেন কন্যাদান সম্পাদন সুন্দর ভাবে করতে পারি৷ পরে বাসায় ফিরলাম, বাসায় আসার পর আমার বড়দাদা বললো বিয়ের কার্য সম্পাদনের জন্য যে দূতরাগোটা লাগে সেটা পাই নাই, বহু জাগায় গেছি মিললো না৷ আমি দাদাকে বললাম দাদা চলেন চা দোকানে যাই, চা বিস্কুট খাব, তারপর দেখা যাবে কোথায় পাবো দূতরাগোটা৷